Κανονισμός (ΕΚ) αριθ. 323/2004 της Επιτροπής της 25ης Φεβρουαρίου 2004 για την προσαρμογή του κανονισμού (EOK) αριθ. 1686/72 λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 57 παράγραφος 2, Εκτιμώντας τα ακόλουθα: (1) Ο κανονισμός (EOK) αριθ. 2358/71 του Συμβουλίου, της 26ης Οκτωβρίου 1971, περί κοινής οργανώσεως της αγοράς στον τομέα των σπόρων προς σπορά(1) καθόρισε στο άρθρο 3 παράγραφος 4α μηχανισμούς σταθεροποίησης για τους σπόρους προς σπορά ρυζιού και για τους λοιπούς σπόρους εκτός του ρυζιού, που αποσκοπεί στον καθορισμό μιας μέγιστης ποσότητας που θα μπορεί να επωφεληθεί της ενίσχυσης και της αρχής της κατανομής αυτής της μέγιστης ποσότητας μεταξύ των κρατών μελών. (2) Ο κανονισμός (EOK) αριθ. 1686/72 της Επιτροπής, της 2ας Αυγούστου 1972, περί ορισμένων λεπτομερειών που αφορούν την ενίσχυση στον τομέα των σπόρων προς σπορά(2), καθόρισε τις εν λόγω μέγιστες ποσότητες των σπόρων προς σπορά ρυζιού και των λοιπών σπόρων εκτός αυτών του ρυζιού για την Κοινότητα και ανά κράτος μέλος. (3) Λαμβάνοντας υπόψη την προσχώρηση στην Κοινότητα από την 1η Μαΐου 2004 της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, πρέπει να καθοριστεί η μέγιστη ποσότητα των σπόρων προς σπορά ρυζιού και αυτή των λοιπών σπόρων εκτός αυτών του ρυζιού που μπορεί να επωφεληθεί της ενίσχυσης στην διευρυμένη Κοινότητα, καθώς και τις σχετικές ποσότητες κάθε κράτους μέλους. Οι ποσότητες που λαμβάνονται υπόψη για τον υπολογισμό των μέγιστων ποσοτήτων είναι αυτές που ανακοινώθηκαν από τα κράτη μέλη στην Επιτροπή. (4) Οι σπόροι προς σπορά ρυζιού που συγκομίζονται σε μια περίοδο εμπορίας χρησιμοποιούνται κανονικά για να σπαρθούν οι εκτάσεις για την παραγωγή ρυζιού paddy και οι σπόροι ρυζιού κατά την επόμενη περίοδο. Οι ποσότητες σπόρων προς σπορά που χρησιμοποιούνται στην Κοινότητα για να σπαρθεί ένα εκτάριο είναι 0,2 τόνοι. Για να σπαρθεί η συνολική βασική έκταση των (433123 εκτάρια + 3222 εκτάρια) = 436345 εκτάρια, απαιτείται μέγιστη ποσότητα 87269 τόνων. (5) Πρέπει, συνεπώς, να τροποποιηθεί ο κανονισμός (ΕΚ) αριθ. 1686/1972, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (EOK) αριθ. 1686/72 τροποποιείται ως εξής: 1. Στο άρθρο 3 παράγραφος 1 το πρώτο εδάφιο αντικαθίσταται από το ακόλουθο κείμενο:"Από την 1η Ιουλίου 2004, για τους σπόρους προς σπορά εκτός από αυτούς του ρυζιού, καθορίζεται μέγιστη ποσότητα που μπορεί να επωφεληθεί της ενίσχυσης στην Ευρωπαϊκή Κοινότητα, ύψους 332841 τόνων ετησίως, που κατανέμεται ανά κράτος μέλος παραγωγής ως εξής: ΘΕΣΗ ΠΙΝΑΚΑ " 2. Στο άρθρο 3α παράγραφος 1 το πρώτο εδάφιο αντικαθίσταται από το ακόλουθο κείμενο:"Από την 1η Ιουλίου 2004, για τους σπόρους προς σπορά ρυζιού, καθορίζεται μέγιστη ποσότητα που μπορεί να επωφεληθεί της ενίσχυσης στην Ευρωπαϊκή Κοινότητα, ύψους 87269,0 τόνων ετησίως, που κατανέμεται ανά κράτος μέλος παραγωγής ως εξής: ΘΕΣΗ ΠΙΝΑΚΑ " Άρθρο 2 Ο παρών κανονισμός αρχίζει να ισχύει την 1η Μαΐου 2004, με την επιφύλαξη της ενάρξεως ισχύος της πράξης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας. Εφαρμόζεται έως το τέλος της περιόδου εμπορίας 2004/05. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 2004.

[Source: multi_eurlex | Tokens: 3632]